*****

ΟΔΗΓΙΑ ΤΗΣ ΕΠΙΤΡΟΠΗΣ

της 16ης Μαΐου 1988

για την προσαρμογή στην τεχνική πρόοδο της οδηγίας 71/127/ΕΟΚ του Συμβουλίου περί προσεγγίσεως των νομοθεσιών των κρατών μελών που αφορούν τα κάτοπτρα οδηγήσεως των οχημάτων με κινητήρα

(88/321/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 71/127/ΕΟΚ του Συμβουλίου της 1ης Μαρτίου 1971 περί προσεγγίσεως των νομοθεσιών των κρατών μελών που αφορούν τα κάτοπτρα οδηγήσεως των οχημάτων με κινητήρα (1), όπως τροποποιήθηκε τελευταία από την οδηγία 86/562/ΕΟΚ της Επιτροπής (2), και ιδίως το άρθρο 9,

Εκτιμώντας:

ότι, λόγω της εμπειρίας που έχει αποκτηθεί και λαμβάνοντας υπόψη τα σημερινά τεχνολογικά δεδομένα, υπάρχει τώρα η δυνατότητα να καταστούν αυστηρότερες ορισμένες διατάξεις της οδηγίας 71/127/ΕΟΚ ώστε να αυξηθεί η ασφάλεια της οδικής κυκλοφορίας·

ότι για τα οχήματα της κατηγορίας Ν2 βάρους μεγαλύτερου από 7,5 τόνους και τα οχήματα της κατηγορίας Ν3, εκτός από τους εκλυστήρες ημιρυμουλκούμενων, οι ισχύουσες διατάξεις έχουν αποδειχτεί ανεπαρκείς όσον αφορά το εξωτερικό οπτικό πεδίο στην πλευρά και στο πίσω μέρος των οχημάτων· ότι, για να αντιμετωπιστεί το μειονέκτημα αυτό, είναι ανάγκη να προβλέπεται συμπληρωματικό κάτοπτρο χαρακτηριζόμενο σαν «ευρυγώνιο»·

ότι, για τα οχήματα της κατηγορίας Ν2, βάρους μεγαλύτερου από 7,5 τόνους, οι ισχύουσες διατάξεις έχουν επίσης αποδειχτεί ανεπαρκείς όσον αφορά το οπτικό πεδίο στο χώρο που βρίσκεται αμέσως μετά την καμπίνα στην αντίθετη πλευρά από εκείνη του οδηγού· ότι, για να αντιμετωπιστεί το μειονέκτημα αυτό, είναι ανάγκη να προβλέπεται συμπληρωματικό κάτοπτρο οδήγησης χαρακτηριζόμενο σαν κάτοπτρο «ελιγμών στάθμευσης»·

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνική Πρόοδο των Οδηγιών που Αποβλέπουν στην Εξάλειψη των Τεχνικών Εμποδίων στις Συναλλαγές στον Τομέα των Οχημάτων με Κινητήρα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Τα παραρτήματα ΙΙ και ΙΙΙ της οδηγίας 71/127/ΕΟΚ τροποποιούνται όπως ορίζεται στο παράρτημα της παρούσας οδηγίας.

Άρθρο 2

1. Από την 1η Ιανουαρίου 1989, τα κράτη μέλη δεν μπορούν, για λόγους που έχουν σχέση με τα κάτοπτρα οδήγησης:

- να αρνούνται, για τύπο οχήματος, την έγκριση ΕΟΚ ή την έκδοση του εγγράφου που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ του Συμβουλίου (3) ή την εθνική έγκριση,

- να απαγορεύουν τη θέση για πρώτη φορά σε κυκλοφορία οχημάτων,

εφόσον τα κάτοπτρα του εν λόγω τύπου οχήματος ή οχημάτων πληρούν τις διατάξεις της παρούσας οδηγίας.

2. Από την 1η Οκτωβρίου 1990, τα κράτη μέλη:

- δεν μπορούν πλέον να εκδίδουν το έγγραφο που προβλέπεται στο άρθρο 10 παράγραφος 1 τρίτη περίπτωση της οδηγίας 70/156/ΕΟΚ για τύπο οχήματος του οποίου τα κάτοπτρα οδήγησης δεν πληρούν τις διατάξεις της παρούσας οδηγίας,

- μπορούν να αρνούνται την έγκριση από εθνικής πλευράς τύπου οχήματος του οποίου τα κάτοπτρα οδήγησης δεν πληρούν τις διατάξεις της παρούσας οδηγίας,

- μπορούν να απαγορεύουν την για πρώτη φορά θέση σε κυκλοφορία οχημάτων των οποίων τα κάτοπτρα οδήγησης δεν πληρούν τις διατάξεις της παρούσας οδηγίας.

Άρθρο 3

Τα κράτη μέλη θέτουν σε ισχύ τις αναγκαίες διατάξεις για να συμμορφωθούν προς την παρούσα οδηγία το αργότερο μέχρι την 1η Ιανουαρίου 1989. Ενημερώνουν αμέσως την Επιτροπή σχετικά.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, 16 Μαΐου 1988.

Για την Επιτροπή

COCKFIELD

Αντιπρόεδρος

(1) ΕΕ αριθ. L 68 της 22. 3. 1971, σ. 1.

(2) ΕΕ αριθ. L 327 της 22. 11. 1986, σ. 49.

(3) ΕΕ αριθ. L 42 της 23. 2. 1970, σ. 1.

ΠΑΡΑΡΤΗΜΑ

Το παράρτημα ΙΙ της οδηγίας 71/127/ΕΟΚ τροποποιείται ως εξής:

Σημείο 2.2.2, δεύτερη στήλη του πίνακα, δεύτερη σειρά, να γραφεί:

«Μ1, Ν1 και Ν2» αντί για «Μ1 και Ν1».

Το παράρτημα ΙΙΙ της οδηγίας 71/127/ΕΟΚ τροποποιείται ως εξής:

Σημείο 2.1.1, να γραφεί:

1. «2.1.1. Τα οπτικά πεδία που περιγράφονται στο σημείο 5 πρέπει να προκύπτουν από τον ελάχιστο αριθμό των υποχρεωτικών κατόπτρων οδήγησης που αναφέρονται στον πίνακα που ακολουθεί:

1.2.3,6 // Κατηγορία // Εσωτερικά κάτοπτρα

οδήγησης // Εξωτερικά κάτοπτρα οδήγησης

// // 1.2.3,4.5.6 // // // Κύρια κάτοπτρα οδήγησης

// Ευρυγώνια κάτοπτρα

οδήγησης // Κάτοπτρα ελιγμών

στάθμευσης

// 1.2.3.4.5.6 // // Κλάση Ι // Κλάση ΙΙ // Κλάση ΙΙΙ // Κλάση IV // Κλάση V // // // // // // // Μ1 // 1

// - // 1

// - // - // // (βλέπε και σημείο 2.1.2) // (βλέπε και σημείο 2.1.2.3) // στην αντίθετη πλευρά από αυτήν του ρεύματος της κυκλοφορίας βλέπε και σημείο 2.2.1) // // // // // // // // // Μ2 // - // 2

// - // - // - // // // (1 αριστερά και 1 δεξιά) // // (βλέπε και σημείο 2.2.4) // (βλέπε και σημεία 2.2.2 και 3.7) // // // // // // // Μ3 // - // 2

// - // - // - // // // (1 αριστερά και 1 δεξιά) // // (βλέπε και σημείο 2.2.4) // (βλέπε και σημεία 2.2.2 και 3.7) // // // // // // // Ν1 // 1

// - // 1

// - // - // // (βλέπε και σημείο 2.1.2) // (βλέπε και σημείο 2.1.2.3) // στην αντίθετη πλευρά από αυτήν του ρεύματος της κυκλοφορίας (βλέπε και σημείο 2.2.1) // (βλέπε και σημείο 2.2.4) // // // // // // // // Ν2 7,5 t // - // 2

// - // - // - // // (βλέπε και σημείο 2.2.3) // (1 αριστερά και 1 δεξιά) // (βλέπε και σημείο 2.1.3) // (βλέπε και σημείο 2.1.4) // (βλέπε και σημεία 2.2.2 και 3.7) // // // // // // // Ν2 > 7,5 t // - // 2

// - // 1

// 1

// // (βλέπε και σημείο 2.2.3) // (1 αριστερά και 1 δεξιά) // (βλέπε και σημείο 2.1.3) // // (βλέπε και σημείο 3.7) // // // // // // // Ν3 // - // 2

// - // 1

// 1

// // (βλέπε και σημείο 2.2.3) // (1 αριστερά και 1 δεξιά) // (βλέπε και σημείο 2.1.3) // // (βλέπε και σημείο 3.7)» // // // // // //

2. Σημείο 2.1.3, πρώτη σειρά, να γραφεί: «πάντως, για τα οχήματα των κατηγοριών Ν2 και Ν3» στη θέση της φράσης «πάντως, για τα οχήματα της κατηγορίας Ν3».

3. Μετά το σημείο 2.1.3, να προστεθεί το ακόλουθο νέο σημείο 2.1.4:

«2.1.4. Ένα κάτοπτρο οδήγησης της κλάσης IV είναι υποχρεωτικό για τα οχήματα της κατηγορίας Ν2, μέγιστου βάρους μικρότερου ή ίσου από 7,5 τόνους, εφόσον το υποχρεωτικά τοποθετούμενο κάτοπτρο οδήγησης της κλάσης ΙΙ, στην ίδια πλευρά, δεν είναι κυρτό».

4. Το σημείο 2.2.2 γίνεται:

«2.2.2 Για τα οχήματα των κατηγοριών Ν2, μέγιστου βάρους μικρότερου ή ίσου από 7,5 τόνους, Μ2 και Μ3, γίνεται δεκτό ένα εξωτερικό κάτοπτρο οδήγησης της κλάσης V».

5. Το σημείο 2.2.4 γίνεται:

«2.2.4 Για τα οχήματα των κατηγοριών Ν2 μέγιστου βάρους μικρότερου ή ίσου από 7,5 τόνους, Μ2 και Μ3, γίνεται δεκτό ένα εξωτερικό κάτοπτρο οδήγησης της κλάσης IV».

6. Σημείο 5.5.1, δεύτερη σειρά, να γραφεί:

«(για τα οχήματα με το τιμόνι αριστερά)» στη θέση της φράσης « (για τα οχήματα με το τιμόνι δεξιά)».

7. Σημείο 5.5.1, τρίτη σειρά, να γραφεί:

«(για τα οχήματα με το τιμόνι δεξιά)» στη θέση της φράσης « (για τα οχήματα με το τιμόνι αριστερά)».